ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιουλίου 1992 για την κατάρτιση καταλόγου των συνοριακών σταθμών ελέγχου που έχουν προεπιλεγεί για τους κτηνιατρικούς ελέγχους ζώων προελεύσεως τρίτων χωρών (92/431/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων για τα ζώα προελεύσεως τρίτων χωρών που εισάγονται στην Κοινότητα (1), και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ, και ιδίως το άρθρο 28,

Εκτιμώντας:

ότι οι εθνικές αρχές των κρατών μελών υπέβαλαν στην Επιτροπή τον κατάλογο των συνοριακών σταθμών ελέγχου που πρέπει να πραγματοποιούν κτηνιατρικούς ελέγχους των ζώων προελεύσεως τρίτων χωρών-

ότι, σύμφωνα με τις διατάξεις του άρθρου 6 παράγραφος 3 της οδηγίας 91/496/ΕΟΚ, πραγματοποιήθηκε συνεργασία μεταξύ των υπηρεσιών της Επιτροπής και των εθνικών υπηρεσιών των κρατών μελών για να βεβαιωθεί ότι οι προτεινόμενοι συνοριακοί σταθμοί ελέγχου μπορούν να εξασφαλίσουν την πραγματοποίηση των ελέγχων που προβλέπονται στην οδηγία 91/496/ΕΟΚ-

ότι οι συνοριακοί σταθμοί ελέγχου πρέπει να αποτελέσουν αντικείμενο επίσκεψης εκ μέρους της Επιτροπής σε συνεργασία με τις εθνικές αρχές πριν να εγκριθούν σύμφωνα με τις διατάξεις του άρθρου 6 παράγραφος 4 της προαναφερθείσας οδηγίας-

ότι θεωρείται σκόπιμο να προβλεφθεί για τους εν λόγω συνοριακούς στοθμούς ελέγχου προθεσμία που θα τους επιτρέψει να συμμορφωθούν προς το σύνολο των όρων που απαιτούνται για την έγκρισή τους- ότι, ωστόσο, δικαιολογείται η κατάρτιση προσωρινά ενός καταλόγου των συνοριακών σταθμών ελέγχου που έχουν προεπιλοεγεί πριν καταρτισθεί ο κατάλογος των εγκεκριμένων σταθμών ελέγχου-

ότι, κατά τη μεταβατική αυτή περίοδο, πρέπει να αξιολογηθεί η κατάσταση των συνοριακών σταθμών ελέγχου που έχουν προεπιλεγεί και, ενδεχομένως, να τεθούν σε εφαρμογή μέτρα που θα επιτρέψουν τη βελτίωση των συνθηκών που επικρατούν-

ότι μπορούν να προταθούν νέοι σταθμοί ελέγχου για να προστεθούν στον κατάλογο- ότι ορισμένοι σταθμοί μπορούν να συμπεριληφθούν στον κατάλογο μόνο για τον έλεγχο ορισμένων προϊόντων-

ότι η κατάρτιση του καταλόγου αυτού δεν θίγει τις διατάξεις του άρθρου 13 της οδηγίας 91/496/ΕΟΚ για τη θέσπιση κανόνων που εφαρμόζονται κατά τις εισαγωγές σε ορισμένα τμήματα των εδαφών της Κοινότητας προκειμένου να λαμβάνονται υπόψη οι ιδιαίτερες φυσικές δυσκολίες των εδαφών αυτών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι κτηνιατρικοί έλεγχοι των ζώων προελεύσεως τρίτων χωρών που εισάγονται στην Κοινότητα πραγματοποιούνται, από τις αρμόδιες εθνικές αρχές, στους συνοριακούς σταθμούς ελέγχου που περιλαμβάνονται στον κατάλογο που επισυνάπτεται στην παρούσα απόφαση.

Άρθρο 2

1. Πριν από τις 30 Ιουνίου 1993, κάθε συνοριακός σταθμός ελέγχου που περιλαμβάνεται στον κατάλογο που επισυνάπτεται στην παρούσα απόφαση θα αποτελέσει αντικείμενο επιθεώρησης εκ μέρους των υπηρεσιών της Επιτροπής σε συνεργασία με τις εθνικές αρχές.

2. Εάν κριθεί αναγκαίο, θα καταρτιστεί και θα εφαρμοστεί σύμφωνα με ένα συγκεκριμένο χρονοδιάγραμμα για τη διόρθωση των υπαρχόντων ελλείψεων.

Άρθρο 3

Τα κράτη μέλη μπορούν, σύμφωνα με τις διατάξεις του άρθρου 6 παράγραφος 3 της οδηγίας 91/496/ΕΟΚ, να προτείνουν να συμπεριληφθούν στον κατάλογο που επισυνάπτεται στην παρούσα απόφαση νέοι συνοριακοί σταθμοί ελέγχου.

Άρθρο 4

Η παρούσα απόφαση επανεξετάζεται, το αργότερο σε ένα έτος μετά από την ημερομηνία έναρξης ισχύος της, αφού πραγματοποιηθούν οι επιθεωρήσεις που αναφέρονται στο άρθρο 2 και αφού υποβληθεί γενική έκθεση για το θέμα αυτό στη Μόνιμη Κτηνιατρική Επιτροπή.

Άρθρο 5

Η παρούσα απόφαση εφαρμόζεται από την 1η Ιουλίου 1992.

Άρθρο 6

Η παρούσα απόφαση απευθύνεται στα κράτη μέλη. Βρυξέλλες, 15 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 268 της 24. 9. 1991, σ. 56. (2) ΕΕ αριθ. L 340 της 11. 12. 1991, σ. 17.

ΠΑΡΑΡΤΗΜΑ

Πίνακας συνοριακών σημείων ελέγχου τα οποία έχουν προεπιλεγεί για τους κτηνιατρικούς ελέγχους ζώων τρίτων χωρών τα οποία εισάγονται στην Κοινότητα

Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΒΕΛΓΙΟ Antwerpen x x Oostende x x Charleroi-Gosselies x Zeebrugge x Zaventem x Bierset x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΔΑΝΙΑ Kobenhavn x x Esbjerg x Kolding-Billund x x Helsingor x Frederikshavn x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΓΕΡΜΑΝΙΑ Stuttgart x Weil/Rhein x Bietingen x Muenchen x Furth im Wald - Schafberg x Schirnding-Landstrasse x Waidhaus x Suben-Autobahn x Lindau-Hoerbranz-Autobahn x Kiefersfelden-Autobahn x Berlin-Tegel x Frankfurt/Oder x Forst x Schoenefeld x Hamburg x x Frankfurt/Main x Pomellen x Sassnitz x Rostock x Duesseldorf x Koeln x Zinnwald x Schoenberg x Kiel x Luebeck x Bad Reichenhall x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΕΛΛΑΔΑ Ελληνικόν (Αθήνα) x Πειραιάς x Πάτρα x Πέπλον x Θεσσαλονίκη x x Ειδομένη x Εύζωνοι x Νέος Καύκασος x Προμαχών x Ορμένιον x Ρόδος x x Κακαβιά x Ηγουμενίτσα x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΙΣΠΑΝΙΑ San Sebastian, Pasajes, Irun x x Vigo x Cadiz-Algeciras x Malaga x x Valencia x x Palma de Mallorca x x Madrid x Barcelona x x Santa Cruz de Tenerife x x Las Palmas de Gran Canaria x x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΓΑΛΛΙΑ Le Havre x Brest x x Marseille (port) x Roissy Charles de Gaulle x Orly x Marseille-Marignane x Lyon-Satolas x Nice x Toulouse-Blagnac x Saint-Louis x x Saint-Julien x Beauvais (*) x x Deauville-Saint-Gatien (*) x

(*) Αποκλειστικά για τα εγγεγραμμένα ιπποειδή

Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΙΡΛΑΝΔΙΑ Dublin x x Cork x x Shannon x Waterford x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΙΤΑΛΙΑ Torino Caselle x Chiasso x Milano Linate x Milano Malpensa x Fortezza x Pontebba/Coccau x Gorizia x Prosecco x Trieste x x Venezia x Ancona x Bari x x Genova x Livorno x Roma Fiumicino x Napoli x Palermo x x Catania x x Olbia x Mazara del Vallo x Ciampino x x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΛΟΥΞΕΜΒΟΥΡΓΟ Luxembourg x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΚΑΤΩ ΧΩΡΕΣ Amsterdam x x Rotterdam x x Maastricht x Delfzijl x Eemshaven x Harlingen x Eindhoven x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΠΟΡΤΟΓΑΛΙΑ Porto x x Lisboa x x Funchal/Madeira x x Praia da Vitoria x x Όνομα (Πόλη) Λιμάνι Αεροδρόμιο Οδική ή σιδηροδρομική αρτηρία ΗΝΩΜΕΝΟ ΒΑΣΙΛΕΙΟ Heathrow x Gatwick x Stansted x Manchester x Luton x Birmingham x